Document ID: 32004D0061

Padomes Lēmums 2004/61/KĀDP
(2003. gada 26. maijs)
par Eiropas Savienības un Slovākijas Republikas Nolīguma noslēgšanu par Slovākijas Republikas bruņoto spēku līdzdalību Eiropas Savienības vadītajos spēkos (EUF) Bijušajā Dienvidslāvijas Maķedonijas Republikā
EIROPAS SAVIENĪBAS PADOME,
ņemot vērā Līgumu par Eiropas Savienību, jo īpaši tā 24. pantu,
ņemot vērā prezidentvalsts ieteikumu,
tā kā:
(1) Padome 2003. gada 27. janvārī ir pieņēmusi Vienoto rīcību 2003/92/KĀDP par Eiropas Savienības Militāro operāciju Bijušajā Dienvidslāvijas Maķedonijas Republikā (FYROM) [1].
(2) Minētās vienotās rīcības 8. pants nosaka, ka sīki izstrādāti noteikumi par trešo valstu līdzdalību jāapstiprina, vienojoties saskaņā ar Līguma par Eiropas Savienību 24. pantu.
(3) Saskaņā ar Padomes 2003. gada 18. marta Lēmumu, ar ko Ģenerālsekretāram/Augstajam pārstāvim (ĢS/AP) ir atļauts uzsākt sarunas, ĢS/AP ir apspriedis ar Slovākijas Republiku Nolīgumu par Slovākijas Republikas bruņoto spēku līdzdalību Eiropas Savienības vadītajos spēkos (EUF) Bijušajā Dienvidslāvijas Maķedonijas Republikā.
(4) Šis nolīgums ir jāapstiprina,
IR PIEŅĒMUSI ŠO LĒMUMU.
1. pants
Ar šo Eiropas Savienības vārdā ir apstiprināts Eiropas Savienības un Slovākijas Republikas Nolīgums par Slovākijas Republikas bruņoto spēku līdzdalību Eiropas Savienības vadītajos spēkos (EUF) Bijušajā Dienvidslāvijas Maķedonijas Republikā.
Nolīguma teksts ir pievienots šim lēmumam.
2. pants
Ar šo Padomes priekšsēdētājs ir pilnvarots iecelt personu, kam piešķirtas pilnvaras Nolīguma parakstīšanai, lai tas kļūtu saistošs Eiropas Savienībai.
3. pants
Lēmumu publicē Eiropas Savienības Oficiālajā Vēstnesī.
4. pants
Šis lēmums stājas spēkā tā pieņemšanas dienā.
Briselē, 2003. gada 26. maijā

Labels: 18
15
5